Pagina de Media: Cum a fost dată afară de la Digi24 jurnalista care a avut exclusivitatea cu Viorica Dăncilă care a ratat întâlnirea cu Jean Claude Juncker

Jurnalista de la Digi24 care a avut exclusivitatea cu întâlnirea ratată dintre premierul Viorica Dăncilă și șeful Comisiei Europene, Jean-Claude Junker, a fost concediată de conducerea televiziunii de știri trei zile mai târziu, scrie în exclusivitate Pagnia de Media.

Cum s-a petrecut totul (filmul evenimentelor așa cum este prezentat de Pagina de Media):

Luni 17 septembrie. Jean Claude Juncker, șeful comisiei Europene, urmează să vină în România. Posturile de televiziune își trimit oamenii la aeroport. La Aeroportul Otopeni.

În redacția Digi 24, cineva are o sursă mult mai bună. „Mergeți la Băneasa!” le spune colegilor. „Ești sigură!”. „Da, acolo mergeți. Am surse! „. Cea care are sursa bună este venită de scurt timp în Digi. De doar 11 zile.

Venea de la un alt post de știri.

Colegii merg pe mâna ei.

Ora 17.50. Juncker aterizează la Băneasa. Echipa Digi 24 este singura prezentă și ia imaginile.

Ora 18.30. Viorica Dăncilă ajunge la Băneasa. Degeaba. Echipa Digi, trimisă de reporterul „cu surse bune” o surprinde pe premier.

Toate celelalte posturi de știri preiau imaginile Digi. Din punct de vedere jurnalistic, a fost, clar, o exclusivitate: „Viorica Dăncilă nu a ajuns la întâlnirea cu Juncker.” „Gafă de protocol.”

Seara, și la Antena 3, exclusivitatea Digi este discutată. Și discutabilă, din punctul de vedere al lui postului. Evident, la mijlocul „gafei de protocol” a fost o conspirație, este, pe scurt, concluzia Antena 3.

Joi, 20 septembrie, ora 15.10. Reporterul Digi 24 care a avut sursele este chemat la raport. La șeful știrilor Digi 24. Este concediată.

Explicația pe care o primește o lasă fără cuvinte.

Cum Traian Băsescu a spus că vom afla peste 50 de ani ce a fost în spatele răpirii jurnaliștilor din Irak, așa va afla și jurnalista motivele reale ale concedierii.

„Pentru așa o exclusivitate, în mod normal, primești o primă. Eu sunt dată afară„, se plânge ziarista colegilor. Literalmente se plânge.

Colegii cred că are un deces în familie, când o văd ieșind în lacrimi din biroul șefului. „Cine a murit?”, o întreabă.

Întreaga redacție este șocată. Marea grijă este „să nu cumva să se afle„. Nu s-a aflat foarte mult, în zilele respective. Situația din ultima perioadă, de la Digi a venit și cu noi informații.